金燕

金燕（），字尚賓，號之川，明朝政治人物，直隸安慶府潛山縣人，軍籍。

 生平 
嘉靖二十二年（1543年）癸卯科應天府鄉試第一百十名舉人。嘉靖三十二年（1553年）中式癸丑科會試第一百四十六名，三甲第一百零八名進士。礼部观政，授浙江桐乡知县，三十六年八月选授南京礼科给事中，三十七年十月以挟忿妄言，不畏君命，降调外任，为夷陵州判官《明世宗皇帝实录卷四百六十五》：嘉靖三十七年十月，先是户部右侍郎马森巡抚江西时，荐布政司宋淳才可大用，淳寻升巡抚，以赃被论罢。至是南京御史黄希宪、给事中金燕交章论森与淳相继为布政，森去任时惧淳发其阴事，又所遗赎锾数千金，力不能自取而托淳致之，为此极力引荐以报淳德，且塞其口。森坐调为大理寺卿。燕又言工部郎中李方至采木江浙，擅参严州府知府宿应麟，请并治其罪以为生事之戒。方至奏辩言臣遵奉简书，紏举违慢，意在为朝朝集事耳。言官忌臣分其权，乃劾臣专擅，不当臣罪。得旨：朝工重大，若人皆玩视工，何时得成。方至奉 敕行事，金燕乃敢挟忿妄言，不畏君命，其调外任。，升江西贵溪知县，逾月致仕歸。與海瑞友善，海瑞任官南都，金燕遺書勗以十事，有“天地生才難、朝廷得人難、英雄得路難”等語。海回書謝之。隆慶改元，台省交薦，起为永康知县，隨升太僕寺丞，改尚寶司丞。不久謝病歸，遂决意不再出仕。萬曆改元，兩次經特旨起用，俱不奉詔。金燕生平嚴氣正性，與茅鹿門、海剛峰為密交，年六十四卒，桐乡祠名宦，本地祀鄉賢《潜山县志》：金燕字尚宾，嘉靖癸卯领乡荐，癸丑成进士，选桐乡令。时海寇披猖，桐乡滨海无城，民情震怖。燕下车经营，创筑城垣，城成而寇至，环攻重围历四十馀日不敢近，寇遁，复设奇制伏追歼之。燕怡然让诸当道，不自居其功也。总督胡宗宪以备倭威倾一时，有幕客欲得桐署古柏，屡檄催伐之，燕不可。及廷谒，胡以迟誤军机责之，燕抗辩不屈，客于屏后窥之，正色叱曰：鼠辈敢如此，吾将奏汝不为礼。而给谏时，严嵩柄国，燕疏边防，力诋其奸婪状，谪彝陵判，寻升贵溪令，逾月致仕归。当道疏请檄留，竟不待报。与海瑞友善，瑞操撫南都，燕遗书勗以十事，有天地生才难、朝廷得人难、英雄得路难等语。海报章谢之。隆庆改元，台省交荐，起永康令，随升太仆丞，改尚宝丞。未几谢病归，遂决意林下。万历改元，两经特旨起用，俱不奉诏。前后历官仅六载，优游泉石二十馀年。出惟一蹇一仆，非大利病、大兴创，不履公庭。若清赋役，革蠹弊，至今里閭诵德不衰。与人语，必举忠孝，尤以利济为心。邑有以无辜遭罗织者，毅然请之直指，檄府县出之，其子第登谢，仍匿不与見。有直指楚中曾被其弹劾者，一日道经灊式庐访，语使者曰：出处不同趋毋相问也。直指惆怅而去。生平严气正性，与茅鹿门、海刚峰为密交，年六十四卒，桐祠名宦，邑祀乡贤。子三：廷顾、廷俊、廷杰并贤杰，尤工诗文。

 家族 
曾祖父金普敬；祖父金光瑩；父金邂，母李氏。慈侍下。兄金荞、金荩、金滋，俱生员。

参考文献

Category:金姓
Category:潛山人
Category:明朝桐鄉縣知縣
Category:明朝禮部觀政
Category:明朝貴溪縣知縣
Category:明朝永康縣知縣
Category:明朝太僕寺丞
Category:明朝尚寶司丞
Category:軍籍進士
Category:歐洲裔亞洲人